I. VETERINÆRLOVGIVNING

1. 31964 L 0433: Rådets direktiv 64/433/EØF af 26. juni 1964 om sundhedsmæssige betingelser for produktion og afsætning af fersk kød (EFT P 121 af 29.7.1964, s. 2012 og senere ændret og konsolideret i EFT L 268 af 24.9.1991, s. 71), senest ændret ved:

- 31995 L 0023: Rådets direktiv 95/23/EF af 22.6.1995 (EFT L 243 af 11.10.1995, s. 7).

31971 L 0118: Rådets direktiv 71/118/EØF af 15. februar 1971 om sundhedsmæssige problemer i forbindelse med produktion og afsætning af fersk fjerkrækød (EFT L 55 af 8.3.1971, s. 23 og senere ændret og ajourført i EFT L 62 af 15.3.1993, s. 6), senest ændret ved:

- 31997 L 0079: Rådets direktiv 97/79/EF af 18.12.1997 (EFT L 24 af 30.1.1998, s. 31).

31977 L 0099: Rådets direktiv 77/99/EØF af 21. december 1976 om sundhedsmæssige problemer i forbindelse med produktion og markedsføring af kødprodukter og visse produkter af animalsk oprindelse (EFT L 26 af 31.1.1977, s. 85 og senere ændret og ajourført i EFT L 57 af 2.3.1992, s. 4), senest ændret ved:

- 31997 L 0076: Rådets direktiv 97/76/EF af 16.12.1997 (EFT L 10 af 16.1.1998, s. 25).

31991 L 0493: Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (EFT L 268 af 24.9.1991, s. 15), senest ændret ved:

- 31997 L 0079: Rådets direktiv 97/79/EF af 18.12.1997 (EFT L 24 af 30.1.1998, s. 31).

31992 L 0046: Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkebaserede produkter (EFT L 268 af 14.9.1992, s. 1), senest ændret ved:

- 31996 L 0023: Rådets direktiv 96/23/EF af 29.4.1996 (EFT L 125 af 23.5.1996, s. 10).

31994 L 0065: Rådets direktiv 94/65/EF af 14. december 1994 om krav til fremstilling og afsætning af hakket kød og tilberedt kød (EFT L 368 af 31.12.1994, s. 10).

a) De strukturelle krav, der fastlægges i bilag I til direktiv 64/433/EØF, i bilag I til direktiv 71/118/EØF, i bilag A og B til direktiv 77/99/EØF, i bilaget til direktiv 91/493/EØF, i bilag B til direktiv 92/46/EØF og i bilag I til direktiv 94/65/EF gælder ikke for de virksomheder i Letland, der opregnes i bilag [nummer] før den 31. december 2005 med forbehold af de betingelser, der fastlægges nedenfor.

b) Så længe de virksomheder, der er nævnt i litra a) ovenfor, er omfattet af bestemmelserne i dette litra, må produkter, der hidrører fra disse virksomheder, kun markedsføres på hjemmemarkedet eller anvendes til yderligere forarbejdning i virksomheder i Letland, der også er omfattet af bestemmelserne i litra a), uanset tidspunktet for markedsføringen. Disse produkter skal forsynes med et særligt sundhedsmærke.

Med hensyn til fersk fisk og tilvirkede eller forarbejdede fiskeriprodukter må disse kun markedsføres på hjemmemarkedet eller håndteres eller videreforarbejdes på samme virksomhed, uanset tidspunktet for markedsføringen. Fersk fisk og tilvirkede eller forarbejdede fiskeriprodukter skal indpakkes og/eller emballeres i salgspakninger og forsynes med særlige identifikationsmærker.

Første afsnit gælder også for alle produkter, der hidrører fra integrerede kødvirksomheder, hvor en del af virksomheden er omfattet af bestemmelserne i litra a).

De mejerivirksomheder, som er opstillet i tillæg A til dette bilag, kan modtage leverancer af rå mælk fra malkekvægsbedrifter, som ikke overholder kravene i bilag A, kapitel IV, afsnit A, punkt 1, i direktiv 92/46/EØF, når de er opført på en liste, som de lettiske myndigheder har opstillet med dette formål for øje.

I 2005 må rå mælk, der leveres fra bedrifter, som ikke overholder kravene i bilag A, kapitel IV, afsnit A, punkt 1, i direktiv 92/46/EØF, kun anvendes til fremstilling af ost med en modningsperiode på over 60 dage.

c) Letland skal sikre gradvis overensstemmelse med de strukturelle krav, der nævnes i litra a) i overensstemmelse med de frister for at udbedre de eksisterende mangler, der er fastsat i tillæg A til dette bilag. Letland skal sikre, at kun virksomheder, der fuldt ud overholder disse krav inden den 31.december 2005, kan fortsætte deres drift. Letland skal forelægge årlige rapporter for Kommissionen om de fremskridt, der er gjort i hver af virksomhederne på listen i tillæg A, herunder en liste over de virksomheder, der har fuldført udviklingen i løbet af det pågældende år.

d) Kommissionen kan ajourføre det i litra a) nævnte tillæg A inden tiltrædelsen og frem til den 31. december 2005 og kan i den sammenhæng tilføje i begrænset omfang eller slette virksomheder på baggrund af de fremskridt, der er gjort med udbedringen af de eksisterende mangler, samt på baggrund af resultaterne af overvågningsprocessen.

De nærmere gennemførelsesregler for at sikre, at ovennævnte overgangsordning kommer til at fungere efter hensigten, vedtages i overensstemmelse med artikel 16 i direktiv 64/433/EØF, artikel 21 i direktiv 71/118/EØF, artikel 20 i direktiv 77/99/EØF, artikel 15 i direktiv 91/493, artikel 31 i direktiv 92/46/EØF og artikel 20 i direktiv 94/65/EF.

2. 32002 R 1774: Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum (EFT L 273 af 10.10.2002, s. 1).

a) De strukturelle krav, hvortil der er henvist i tillæg B til dette bilag i relation til bilag V, kapitel I, og bilag VII, kapitel I, til forordning (EF) nr. 1774/2002, finder ikke anvendelse på virksomheder i Letland som opført i tillæg B indtil den 31. december 2004, jf. dog nedenstående betingelser.

b) De virksomheder, hvortil der er henvist i litra a), må kun håndtere, forarbejde og oplagre kategori 3-materiale som defineret i artikel 6 i forordning (EF) nr. 1774/2002. Så længe disse virksomheder er omfattet af bestemmelserne i dette stykke, må produkter hidrørende fra dem kun afsættes på hjemmemarkedet i Letland og ikke anvendes i produkter, som er bestemt for andre medlemsstater, uanset markedsføringsdatoen. Sådanne produkter skal være forsynet med et særligt mærke.

c) Letland sikrer gradvis overensstemmelse med de strukturelle krav, der nævnes i litra a) i overensstemmelse med de frister for at udbedre de bestående mangler, der er fastsat i tillæg B til dette bilag. Letland sikrer, at kun virksomheder, der opfylder disse krav fuldt ud senest den 31. december 2004, kan fortsætte deres aktivitet. Letland forelægger Kommissionen en årlig rapport om de fremskridt, der er gjort i de enkelte virksomheder på listen i tillæg B, herunder en liste over de virksomheder, der har fuldført udviklingen i løbet af det pågældende år.

d) Kommissionen kan ajourføre det i litra a) nævnte tillæg B inden tiltrædelsen og frem til den 31.december 2004 og kan i den sammenhæng i begrænset omfang tilføje eller slette virksomheder på baggrund af de fremskridt, der er gjort med udbedringen af de bestående mangler, samt på baggrund af resultaterne af overvågningsprocessen.

Detaljerede gennemførelsesbestemmelser til sikring af, at overgangsordningen fungerer gnidningsløst, vedtages i henhold til artikel 33, stk. 2, i forordning (EF) nr. 1774/2002.

--------------------------------------------------